CELEX: 62021TN0122
Language: mt
Date: 2021-02-25 00:00:00
Title: Kawża T-122/21: Rikors ippreżentat fil-25 ta’ Frar 2021 – QI vs Il-Kummissjoni

19.4.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 138/50
            
         
      Rikors ippreżentat fil-25 ta’ Frar 2021 – QI vs Il-Kummissjoni
      (Kawża T-122/21)
      (2021/C 138/67)
      Lingwa tal-kawża: il-Franċiż
      
         Partijiet
      
      
         Rikorrent: QI (rappreżentant: N. de Montigny, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla r-rapporti ta’ evalwazzjoni tal-karriera finali tar-rikorrenti għall-2018 u 2019;
               
            
                  —
               
               
                  tannulla, sa fejn meħtieġ, id-deċiżjoni ta’ ċaħda tal-ilment tas-16 ta’ Novembru 2020;
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka tliet motivi.
      
                  1.
               
               
                  L-ewwel motiv ibbażat fuq in-nuqqas ta’ osservanza tad-dispożizzjonijiet ġenerali ta’ implimentazzjoni applikabbli. Fir-rigward tar-rapport ta’ evalwazzjoni tal-2018, ir-rikorrenti ssostni reviżjoni illegali tan-natura sodisfaċenti jew le tas-servizzi fl-istadju tal-appell. Fir-rigward tar-rapport ta’ evalwazzjoni tal-2019, ir-rikorrenti tikkritika l-intervent tal-evalwatur tal-appell fi stadju prekoċi. Fl-aħħar nett, fir-rigward taż-żewġ rapporti, ir-rikorrenti tinvoka żball fl-interpretazzjoni u l-applikazzjoni għas-sitwazzjoni tagħha tal-Artikolu 2(3)(a) tad-dispożizzjonijiet ġenerali ta’ implimentazzjoni u tal-Artikolu 4 ta’ dawn l-istess dispożizzjonijiet.
               
            
                  2.
               
               
                  It-tieni motiv ibbażat fuq il-ksur tad-dmir ta’ imparzjalità u ta’ newtralità, il-ksur tad-dmir ta’ assistenza u ta’ amministrazzjoni tajba, il-ksur tal-Artikolu 21a tar-Regolamenti tal-Persunal tal-Unjoni Ewropea, kif ukoll ta’ użu ħażin jew abbuż ta’ proċedura.
               
            
                  3.
               
               
                  It-tielet motiv ibbażat fuq żball manifest ta’ evalwazzjoni, inċertezzi materjali li jikkonċernaw il-fatti, allegazzjonijiet abbużivi mhux marbuta mal-fatti oġġettivi u fuq il-ksur tal-kunċett tad-dmir ta’ lealtà.